recursal/SuperWikiNEXT-32B huggingface dataset:
**அக்பர் அகமது** (*Akbar Ahmad*) (பிறப்பு 30 ஜூன் 1948) ஒரு இந்திய அரசியல்வாதி மற்றும் இந்தியாவின் உத்தரபிரதேச மாநிலத்தில் அசம்கர் தொகுதியில் இருந்து 12 வது மக்களவையில் (1998-99) உறுப்பினராக இருந்தார்.

வாழ்க்கை மற்றும் தொழில்
-----------------------

அக்பர் அகமது தனது பள்ளிப்படிப்பை தி டூன் பள்ளியில் முடித்தார், பின்னர் கேனிங் கல்லூரிக்குச் சென்றார். இவர் 1980 ஆம் ஆண்டில் உத்தரபிரதேச சட்டமன்ற உறுப்பினராக ஹால்ட்வானியில் இருந்து இந்திரா காங்கிரஸ் உறுப்பினராக தேர்ந்தெடுக்கப்பட்டார்.  இவர் சஞ்சய் காந்தியின் நண்பர் மற்றும் இவரது வட்டத்தில் 'டம்பி' என்று அறியப்பட்டார். 1980 ஆம் ஆண்டில் சஞ்சய் காந்தியின் மரணத்திற்குப் பிறகு இராஜீவ் காந்தி மற்றும் மேனகா காந்தியின் பிரிவுகளுக்கு இடையே போட்டி வளர்ந்தபோது, இந்திரா காந்தி மேனகா முகாமில் இருந்த அக்பர் அகமதுவை காங்கிரசிலிருந்து 1982 ஆம் ஆண்டில் இடைநீக்கம் செய்தார்.  மேனகா காந்தி 1982 ஆம் ஆண்டில் சஞ்சய் விசர் மஞ்சை தொடங்கியபோது, அக்பர் அகமதுவை அதன் ஒருங்கிணைப்பாளராக நியமித்தார். 

அக்பர் அகமது 1998 ஆம் ஆண்டில் 12 வது மக்களவைக்கு அஜம்கார் தொகுதியில் இருந்து பகுஜன் சமாஜ் கட்சியின் சார்பில் போட்டியிட தேர்ந்தெடுக்கப்பட்டார்.

இவர் நடிகர் நைனா பால்சவரின் இரண்டாவது கணவர்.

மேற்கோள்கள்
-----------

 



1. ↑  "Biographical Sketch of Member of 12th Lok Sabha". 164.100.47.132. 26 July 2012 அன்று மூலம் பரணிடப்பட்டது. 2012-03-28 அன்று பார்க்கப்பட்டது.
2. ↑  "Azamgarh MP Akbar Ahmad Dumpy visits Jamia Nagar". TwoCircles.net. 2012-03-28 அன்று பார்க்கப்பட்டது.
3. ↑  "Doon squad". Indian Express. 2009-05-24. 2012-03-28 அன்று பார்க்கப்பட்டது.
4. ↑
5. ↑
மால்கம் கிளாட்வெல்
**மால்கம் கிளாட்வெல்** (Malcolm Timothy Gladwell 3 செப்டம்பர் 1963) கனடாவைச் சேர்ந்த ஆங்கில எழுத்தாளர், இதழாளர், நூலாசிரியர், மற்றும் பேச்சாளர் ஆவார்.  1996 முதல் தி நியூ யார்க்கர் என்ற ஆங்கில செய்தித்தாளில் பணியாற்றும் எழுத்தாளராக இருந்து வருகிறார். ஐந்து நூல்களை எழுதியுள்ளார். அவை அனைத்தும் தி நியூ யார்க் டைம்ஸ் பட்டியல் படி அதிகமாக விற்பனையாகின்றன. 'ரிவிசனிஸ்ட் இஸ்டரி' என்ற பெயரில் தொடர் ஒலி உரையாடல் நிகழ்ச்சியை நடத்தி வருகிறார்.

எழுதிய நூல்கள்
--------------

* அவுட்லையர்ஸ்
* பிலிங்க்
* தி டிப்பிங் பாய்ன்ட்
* டேவிட் அண்ட் கோலியாத்
* வாட் தி டாக் சா

இவற்றில் டேவிட் அண்ட் கோலியாத் என்ற நூலையும் பிலிங்க் என்ற நூலையும் சித்தார்த்தன் சுந்தரம் என்பவர் தமிழில் மொழியாக்கம் செய்துள்ளார்.

விருதுகளும் பட்டங்களும்
-----------------------

* 2005 ஆம் ஆண்டில் 100 செல்வாக்கு மிகுந்த நபர்களில் மால்கம் கிளாட்வெல் ஒருவர் என டைம் இதழ் அறிவித்தது.
* 2007 இல் அமெரிக்கன் சமூகவியல் கசகம் சமூக சிக்கல்களை ஆய்வு செய்து எழுதுவதில் சிறந்தவர் என முதல் விருது வழங்கிச் சிறப்பித்தது.
* 2007 இல் வாட்டர்லூ பல்கலைக் கழகத்தின் மதிப்புறு பட்டம் வழங்கப்பட்டது
* 2011 இல் டோரோண்டோ பல்கலைக்கழக்த்தின் மதிப்புறு பட்டம் வழங்கப்பட்டது.

மேற்கோள்
--------

1. ↑  Colville, Robert (December 17, 2008). "Outliers by Malcolm Gladwell – review". *The Daily Telegraph* (London, UK). Archived from the original on ஜனவரி 25, 2009.. பார்த்த நாள்: January 17, 2009.
2. ↑
**ஆடம் ஜோசப் கோப்லாண்ட்** (பிறப்பு: அக்டோபர் 30, 1973)  ஒரு கனேடிய நடிகர் மற்றும் முன்னாள் தொழில்முறை மல்யுத்த வீரர் ஆவார், **எட்ஜ்** என்ற மேடைப் பெயரில் உலக மற்போர் மகிழ்கலை நிறுவனத்தின் ரா மற்றும் சுமாக்டவுன் நிகழ்ச்சிகளில் விளாஇயாடியடஹ்ன் மூலம் பரவலாக அறியப்பட்டார். இவர் 2012 இன் உலக மற்போர் மகிழ்கலை நிறுவனம் ஹால் ஆஃப் ஃபேம் உறுப்பினராக உள்ளார்.

தொழில்முறை மல்யுத்த வீரர்களான ஸ்வீட் டாடி சிக்கி மற்றும் ரான் ஹட்ச்சன் ஆகியோரால் கோப்லாண்டிற்கு பயிற்சி அளிக்கப்பட்டது. 1990 களில், இவர் அமெரிக்காவின் பல்வேறு சுயாதீன போட்டிகளில் மல்யுத்தம் செய்தார். இந்தக் காலகட்டங்களில் இவர் ஒற்றையர் போட்டிகளிலும் தனது நீண்டகால சிறந்த நண்பரான ஜேசன் ரெசோவுடன் இணைந்து இணை வாகையாளர் போட்டிகளிலும் பங்கேற்றார்,. 1997 ஆம் ஆண்டில், கோப்லாண்ட் உலக மல்யுத்த சங்கம் உடன் ஒரு ஒப்பந்தத்தில் கையெழுத்திட்டார். அடுத்த ஜூன் மாதம் எட்ஜ் என்ற மேடைப் பெயரில் தொலைக்காட்சியில் அறிமுகமானார். ஜூலை 1999 இல், டொராண்டோவில் நடந்த போட்டி ஒன்றில் கண்டங்களுக்கிடையேயான வாகையாளர் பட்டத்தினைப் பெற்றார். எட்ஜ் மற்றும் கிறிஸ்டியன் ஆகியோர் இணைந்து உலக மல்யுத்த சங்கத்தின் இணை வாகையாளர் பட்டங்களை வென்றனர் .

அனைத்துக் காலத்திற்குமான சிறந்த மற்போர் வீரர்களில் ஒருவராக இவர் திகழ்கிறார். இவர் ஒட்டுமொத்தமாக 31 வாகையாளர் பட்டங்களை வென்றுள்ளார். மிகுகன வாகையாளர் பட்டத்தினை ஏழுமுறையும் , உலக வாகையாளர் பட்டத்தினை நான்கு முறையும், கண்டங்களுக்கு இடையிலான வாகையாளர் பட்டத்தினை ஐந்து முறையும், அமெரிக்க வாகையாளர் பட்டத்தினை ஒரு முரையும், இணை வாகையாளர் பட்டத்தினை 12 முறையும் (டபிள்யூ டபிள்யூ எஃப்) மற்றும் உலக மற்போர் மகிழ்கலை நிறுவனத்தின் இணை வாகையாளர் பட்டத்தினை இரண்டு முறையும்,

உலக மற்போர் மகிழ்கலை நிறுவனத்தின் 14 வது டிரிபிள் கிரவுன் வாகையாளர்மற்றும் 7 வது கிராண்ட்ஸ்லாம் வாகையாளர் ஆவார். இவர் 2001 இல் கிங் ஆஃப் தி ரிங் போட்டியை வென்றார், 2005 ஆம் ஆண்டில் நடைபெற்ற ரெஸில்மேனியாவில் *மணி இன் தி பேங்க்* போட்டியில் இவர் வென்றார். மேலும் 2010 இல் ராயல் ரம்பிள் போட்டியில் வென்றார். இதன்மூலம் இந்தச் சாதனையினைப் புரிந்த முதல் நபர் எனும் சாதனை படைத்தார். இவர் உலக மற்போர் மகிழ்கலை நிறுவனத்தின் ரெஸ்டில்மேனியா XXIV உட்பட பல முக்கியமன போட்டிகளில் கலந்துகொண்டு தலைப்புச் செய்தியாக வந்துள்ளார். இவரது மனைவி பெத் பீனிக்ஸ் 2017 ஆம் ஆண்டில் ஹால் ஆஃப் ஃபேமில் சேர்ந்தார்.

தொழில்முறை மல்யுத்தத்தைத் தவிர, கோப்லாண்ட் கற்பனைத் திரைப்படமான *ஹைலேண்டர்: எண்ட்கேம்* மற்றும் டபிள்யுடபிள்யுஇ ஸ்டுடியோஸின் *பெண்டிங் தி ரூல்ஸ் ஆகியவற்றில்* தோன்றினார். *பலவீனமான இணைப்பு*, *மைண்ட் ஆஃப் மென்சியா*, *டீல் அல்லது நோ டீல்*, *எம்ஏடிவி* மற்றும் *தி ஃப்ளாஷ்* போன்ற தொலைக்காட்சி நிகழ்ச்சிகளில் விருந்தினராக தோன்றியுள்ளார். இவர் சிஃபை தொடரான *ஹேவனில்* டுவைட் ஹெண்ட்ரிக்சனாகவும், *வைக்கிங்ஸின்* ஐந்தாவது பருவத்தில் கெட்டில் பிளாட்னோஸ் என்ற கதாபாத்திரமாகவும் தோன்றினார் .

சான்றுகள்
---------

1. ↑  Copeland, Adam (November 2004). *Adam Copeland on Edge*. WWE Books. பக். 16. பன்னாட்டுத் தரப்புத்தக எண்:0-7434-8347-2. "I was born weighing 10 pounds 12 ounces at 7:05 A.M. on October 30, 1973, at the Orangeville Hospital."
2. ↑  Murphy, Ryan (April 14, 2011). "WWE "Living on the Edge: The Career of Adam Copeland"". Wwe.com. October 30, 2011 அன்று பார்க்கப்பட்டது.
3. ↑  "Beth Phoenix Will Make History With Hall Of Fame Induction". Comicbook.com. February 27, 2017. March 1, 2017 அன்று பார்க்கப்பட்டது.
**ஜயலத் ஜயவர்தன** (*Jayalath Jayawardena*, ஆகத்து 16 1953 - மே 29, 2013), இலங்கை அரசியல்வாதியும், மருத்துவரும் ஆவார். இலங்கையில் மனித உரிமைகள் நிலவரம் குறித்து குரல் கொடுத்து வந்தவர். இவர் 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சி சார்பில் கம்பகா மாவட்டத்திலிருந்து மக்களால் தெரிவு செய்யப்பட்ட உறுப்பினர். 2000, 2001, 2004 தேர்தல்களிலும் வெற்றி பெற்று நாடாளுமன்றம் சென்றிருந்தார்.

கந்தானை டி மெசெனாட் கல்லூரியின் பழைய மாணவரான ஜயவர்தன கொழும்பு பல்கலைக்கழகத்தில் பயின்று மருத்துவரானார். ஐக்கிய தேசியக் கட்சியின் இளைஞர் அமைப்பில் இணைந்து அரசியலில் இறங்கினார். 1994 ஆம் ஆண்டு தேசியப் பட்டியல் மூலம் முதற்தடவையாக நாடாளுமன்ற உறுப்பினராகத் தேர்தெடுக்கப்பட்டார். 2002 - 2004 காலப்பகுதியில் ரணில் விக்கிரமசிங்கவின் அரசில் மீள்குடியேற்ற அமைச்சராகவும், இறக்கும் வரை நீர்கொழும்பு தமது கட்சியின் அமைப்பாளராகவும் பணியாற்றினார்.

1998 ஆம் ஆண்டில் சிறுவர்களின் உரிமைக்காகக் குரல் கொடுத்தமைக்காக கிரீன் விருது இவருக்கு வழங்கப்பட்டது. உலக சுகாதார அமைப்பின் பன்னாட்டு நாடாளுமன்றக் குழுவின் உறுப்பினராகப் பணியாற்றினார்.

மறைவு
-----

நீண்டகாலமாக சுகவீனமுற்றிருந்த ஜயலத் ஜயவர்தன சிகிச்சைக்காக சிங்கப்பூர் சென்றிருந்த சமயம் அங்கு 2013 மே 29 இல் காலமானார். இவருக்கு மனைவி, ஒரு மகள், ஒரு மகன் ஆகியோர் உள்ளனர்.

உசாத்துணை
---------

1. ↑  Dr. JJ passes away
[*தொடர்பிழந்த இணைப்பு*], தி ஐலண்டு, மே 31, 2013
2. ↑  National Trade Union Federation – (NTUF)
[*தொடர்பிழந்த இணைப்பு*]

* ஜயலத் ஜயவர்தன பரணிடப்பட்டது 2010-10-13 at the வந்தவழி இயந்திரம்
பரந்த மற்றும் சிக்கலான இந்திய நாட்டில் பிறந்த ஒவ்வொரு குழந்தையும் வாழ்க்கையில் சிறந்த துவக்கத்தை பெறுவதையும், அவர்களது முழு திறனை வளர்த்துக்கொள்வதையும் மேம்படுத்துவதையும் உறுதிப்படுத்துவதற்காக யுனிசெஃப் என்னும் ஐக்கிய நாடுகளின் சிறுவர் நிதியம் அமைப்பானது இந்திய அரசாங்கத்துடன் இணைந்து பணியாற்றிவருகிறது.

வரலாறு
------

யுனிசெப் இந்தியா அமைப்பு 1949 இல் இந்தியாவில் தனது பணியை மூன்று ஊழியர்களுடன் தொடங்கியது. அதன்பிறகு மூன்று ஆண்டுகளுக்கு பின்னர் தில்லியில் தனது அலுவலகத்தை நிறுவியது. தற்போது, 16 மாநிலங்களில் இந்தியாவின் குழந்தைகளின் உரிமைகளுக்கு இது பரிந்துரைக்கிறது. 1949 இந்தியாவின் முதல் பென்சிலின் ஆலை பிம்பிரியில் நிறுவப்பட்டது. இது மருந்துகள் மற்றும் மருந்தகத்தில் முதல் பொதுத்துறை நிறுவனம் ஆகும். இதை நிறுவ யூனிசெஃப் உபகரணங்கள் மற்றும் தொழில்நுட்ப உதவிகளை வழங்கியது. 1954-வெள்ளை ஒற்றுமை: ஒரு ஆரம்பம்
1940 களில், கெய்ரா யூனியன் (AMUL), பால் கூட்டுறவு நிறுவனம், சிக்கலை எதிர்கொண்டது அதாவது அவர்களது உபரி பால் விற்பனை ஆகாமல் தேங்கியது. இதனால் ஆயிரக்கணக்கான பால் உற்பத்தியாளர்களின் வாழ்வாதாரத்திற்கு ஆபத்து ஏற்படும் நிலை தோன்றியது. "வெள்ளைப் புரட்சியின் தந்தை" எனப்படும் டாக்டர் வர்கீஸ் குரியன், யூனிசெஃப் உதவியினால் உபரி எருமைப் பாலை பால் மாவாக மாற்றுவதை உறுதிப்படுத்தினார். 1954 ஆம் ஆண்டில் யுனிசெப் நிறுவனம் அரே மற்றும் அன்ட் பால் செயலாக்கத் திட்டங்களுக்கு நிதியளிக்க இந்திய அரசாங்கத்துடன் உடன்பட்டது. அதற்கு பதிலாக, தேவைப்படும் பகுதிகளில் குழந்தைகளுக்கு இலவசமாக அல்லது மானியத்துடன் பால் வழங்கப்படும். ஒரு தசாப்தத்திற்குள், இந்தியாவுக்கு பதினைந்து யூனிசெஃப் பால் பதப்படுத்தும் ஆலைகளை அளித்தது. அதன்பிறகு இந்தியா பால் உலகின் மிகப்பெரிய உற்பத்தியாளராக மாறிவிட்டது. 1954 இல் யுனிசெப் வழங்கிய உபகரணத்துடன் இந்தியாவின் முதல் டிடிடி (DDT) ஆலை நிறுவப்பட்டது
இந்திய அரசு துவக்கிய இந்தியாவின் முதல் DDT ஆலையைக் கொண்டு தேசிய மலேரியா ஒழிப்பு திட்டம் தீட்டப்பட்டது.

வெளி இணைப்புகள்
---------------

யுனிசெப் இந்தியா பரணிடப்பட்டது 2017-07-05 at the வந்தவழி இயந்திரம் இணையதளம்
**பெங்களூரு திருவள்ளுவர் சிலை** என்பது கர்நாடக மாநிலத்தின் தலைநகரமான பெங்களூர் நகரின் அல்சூர் ஏரிக்கு அருகில் அமைந்துள்ள திருவள்ளுவரின் சிலை ஆகும்.

வரலாறு
------

பெங்களூரு அல்சூர் ஏரிக்கரையில்  பெங்களூரு தமிழ்ச் சங்கத்தின் முயற்சியால் பெங்களூரு மாநகராட்சியின் அனுமதியுடன் ஒரு திருவள்ளுவர் சிலை அமைக்கப்பட்டது. இச்சிலையை அப்போதைய கர்நாடக முதலமைச்சரான பங்காரப்பா 1991ஆம் ஆண்டு செப்டம்பர் முதல் நாள் திறந்துவைப்பதாக அறிவிக்கப்பட்டது. ஆனால், அவ்வூரில் உள்ள கன்னட அமைப்புகளின் எதிர்ப்பினாலும், அவர்கள் தொடுத்த வழக்காலும் அச்சிலை திறக்கப்படாமல் சாக்குப்பைகளால் மூடப்பட்டு இருந்தது; உணர்மிகு பிர்ச்சினை என்பதால் தொடர்ச்சியாக காவலர் பாதுகாப்பும் இருந்துவந்தது. 18 ஆண்டுகள் நீடிந்த இந்த சிக்கலுக்கு தீர்வுகாண கர்நாடக முதல்வர் எடியூரப்பா தமிழ்நாடு முதல்வர் கருணாநிதியுடன் நிகழ்த்திய பேச்சைத் தொடர்ந்து இச்சிலையைத் திறக்க நடவடிக்கை எடுக்கப்பட்டது. கன்னட அமைப்புகள் விடுத்த கோரிக்கையை அடுத்து நல்லெண்ண அடிப்படையில் சென்னையில் கன்னடக் கவிஞர் சர்வக்ஞரின் சிலை நிறுவப்பட்டு திறக்கப்பட்டது. இதையடுத்து பெங்களூரு தமிழ்ச் சங்கம் திருவள்ளுவருக்கு புதிய வெண்கல சிலையை தயாரித்து பழைய சிலையை நீக்கி அங்கு நிறுவியது. இதையடுத்து 2009 ஆகத்து 9 அன்று நடந்த விழாவில் பங்காரப்பா முன்னிலையில் தமிழக முதல்வர் மு. கருணாநிதி சிலையைத் திறந்துவைத்தார். இச்சிலை திறப்புக்கு எதிராக கன்னட அமைப்புகள் முழு அடைப்புக்கு அழைப்பு விடுத்தன, என்றாலும் எந்த அசம்பாவிதமும் நடக்கவில்லை.

மேற்கோள்கள்
-----------

1. ↑  "பெங்களூரில் திருவள்ளுவர் சிலையை திறக்கவைத்து மகிழ்ந்தவர் கருணாநிதி!". *செய்தி*. தினமணி. 9 ஆகத்து 2018. 28 செப்டம்பர் 2018 அன்று பார்க்கப்பட்டது.
2. ↑  "பெங்களூர் திருவள்ளுவர் சிலை-கருணாநிதி திறந்து வைத்தார்". *செய்தி*. tamil.oneindia.com. 28 செப்டம்பர் 2018 அன்று பார்க்கப்பட்டது.
*இதே பெயரில் 1975 இல் வெளிவந்தது: அன்பே ஆருயிரே (1975 திரைப்படம்).*

**அன்பே ஆருயிரே** திரைப்படம் 2005 ஆம் ஆண்டு வெளிவந்த தமிழ்த் திரைப்படமாகும்.S.J. சூர்யா இயக்கத்தில் வெளிவந்திருக்கும் இத்திரைப்படத்தின் கதாநாயகனாக படத்தின் இயக்குனரே நடித்திருப்பது குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

காதலியான மதுவுடன் வாழும் சிவா காதலியிடம் பலமுறை சண்டைகள் செய்து கொள்கின்றார்.பின் அவருடன் அன்புடன் இருகின்றார்.திடீரென மது தனக்கு நெடுநாட்களாக இருந்த ஆசையான புதிதாக ஒரு உணவு விடுதியைக் கட்டி எழுப்புவதே என அவர் காதலனிடம் கூறுகின்றார்.ஆனால் இவரின் புதிய சிநேகிதனாக சேர்ந்திருப்பவரின் யோசனைகள் மூலமே இவர் அவ்வாறு கூறுகின்றார் என சந்தேகத்திற்கு உள்ளாகும் சிவா மதுவிடம் இருந்து பிரிந்து செல்கின்றார்.இருவரும் பின்னைய காலங்களில் அவர்களுடைய நல்ல மனம் கொண்ட இருவரின் ஆவிகளாலும் சேர்க்கப்படுகின்றனர்.

மேற்கோள்கள்
-----------

வெளியிணைப்புகள்
---------------

| * பா
* உ
* தொ
எஸ். ஜே. சூர்யா இயக்கிய திரைப்படங்கள் |
| --- |
| 
* *வாலி* (1999)
* *குஷி* (2000)
* *குஷி* (2001) (தெலுங்கு)
* *குஷி* (2003) (இந்தி)
* *நியூ* (2004)
* *நானி* (2004) (தெலுங்கு)
* *அன்பே ஆருயிரே* (2005)
* *புலி* (2010) (தெலுங்கு)
* *இசை* (2015)

 |
**பெங்களூர் சட்ட அருங்காட்சியகம்** (*Law Museum Bangalore*) இந்தியாவின் கருநாடக மாநிலம் பெங்களுரில் சட்டத் தொழிலுக்காக அர்ப்பணிக்கப்பட்டுள்ள ஓர் அருங்காட்சியகமாகும். இந்த அருங்காட்சியகம் கர்நாடகாவில் சட்டம் மற்றும் உயர் நீதிமன்றத்தின் வளர்ச்சியை ஆவணப்படுத்துகிறது. இந்திய அரசியலமைப்பின் அசல் அச்சின் ஒரு பகுதியை பெங்களூர் சட்ட அருங்காட்சியகம் காட்சிப்படுத்துகிறது. நவம்பர் 2006 ஆம் ஆண்டு நவம்பர் மாதம் கர்நாடக உயர் நீதிமன்றத்தின் 50 ஆவது ஆண்டு நிறைவைக் குறிக்கும் வகையில் சட்ட அருங்காட்சியகம் தொடங்கப்பட்டது. கர்நாடக உயர் நீதிமன்றத்தின் தலைமை நீதிபதி சிரியாக் இயோசப் இந்த யோசனையின் பின்னணியில் இருந்தார். ஒரு புதிய இடத்தில் மீண்டும் திறக்கப்படும் என்ற திட்டத்துடன் 2012 ஆம் ஆண்டு சூலை மாதத்தில் அருங்காட்சியகம் தற்காலிகமாக மூடப்பட்டது.

மேற்கோள்கள்
-----------

1. ↑  "Museums | District Bengaluru Urban, Government of Karnataka | India" (ஆங்கிலம்). 2021-04-08 அன்று பார்க்கப்பட்டது.
2. ↑  "Law Museum Bangalore Karnataka". *travel2karnataka.com*. 2021-04-08 அன்று பார்க்கப்பட்டது.
3. ↑  Jun 17, Updated; 2013; Ist, 01:01. "HC museum is back". *Bangalore Mirror* (ஆங்கிலம்). 2021-04-08 அன்று பார்க்கப்பட்டது.
**பெருந்தலைச் சாத்தனார்** சங்ககாலப் புலவர். இவரது தலை சற்றுப் பெரிதாகக் காணப்பட்டதால் இந்தச் சாத்தனாரைப் பெருந்தலைச்சாத்தனார் என்று குறிப்பிடலாயினர்.

இவரது பாடல்கள் ஒன்பது சங்கநூல் தொகுப்பில் உள்ளன. அவை:  

அகநானூறு 13, 224, 262,  

புறநானூறு 151, 164, 165, 205, 209, 294.

அரசர்களைப் பாடியது
------------------

### குமணன்

### இளங்கண்டீரக்கோவும், இளவிச்சிக்கோவும் ஒருங்கு இருந்தாரை

புலவர் பெருந்தலைச் சாத்தனார் இளங்கண்டீரக்கோவை ஆரத் தழுவினார். இளவிச்சிக்கோவைத் தழுவவில்லை. தழுவாமைக்குக் காரணம் அவரே கூறுகிறார். நன்னன் மருகன் என்பதால் இளவிச்சிக்கோவும் தழுவத் தகுந்தவனாம். என்றாலும் அவனது அண்ணன் விச்சிக்கோ புலவரைப் பேணாததால் இளவிச்சிக்கோவைத் தழுவவில்லையாம்.
### கடியநெடுவேட்டுவன்

கொடைக்கானல், கோடைமலைஅரசன் கடியநெடுவேட்டுவன். தன் நாயுடன் இவன் வேட்டைக்குச் செல்லும்போது கண்டு புலவர் இவனைப் பாடினார். யானைப் பரிசில் பெறாமல் திரும்பமாட்டேன் என்று அவனிடம் இவர் அடம்பிடிக்கிறார். அன்பு இல்லாமல் மூவேந்தரே கொடுத்தாலும் வாங்கமாட்டேன். அன்போடு கொடு என்கிறார்.
### மூவன்

மூவன் நெல்வளம் மிக்க ஊரை ஆண்ட அரசன். இவன் போரைப் பெரிதும் விரும்புபவனாம்.
பழம் தேடிச் சென்ற வௌவால் மரத்தில் பழம் இல்லாமையால் வறிது மீள்வது போல இவனிடம் பரிசில் பெறாமல் இப் புலவர் வறிது மீண்டாராம். அதனால் "நம்முள் குறுநணி காண்குவதாக!" என்று சாபம் இடுகிறார்.

தானைமறம்
--------

போர் நடந்தகொண்டிருக்கிறது. யார் நம் படையினர், யார் பகைவர் என்று தெரியவில்லை. அரசன் பாசறையின் ஒருபக்கம் இருக்கிறான். நாள்முறை வைத்துக்கொண்டு போரிடலாம் வாருங்கள் என்று அரசன் அழைப்பு விடுக்கிறான். யாரும் அரசனிடம் வரவில்லை. அன்றே போரிட விரும்புகின்றனர். இதுதான் தானைமறம்.

அகத்திணைப் பாடல்கள்
-------------------

### பண்ணி

பண்ணி செய்த வேள்வியில் பெறுவது போல் விழுநிதி பெற்றாலும் தலைவன் பனிக்காலத்தில் தலைவியை விட்டுப் பிரிந்திருக்கமாட்டானாம். - தோழி தலைவிக்குச் சொல்கிறாள்.
### அரிசி முறுக்கு

பாக! ஆழித்தேரில் இவுளி பூட்டுக. தெறித்து நடக்கும் மான்கூட்டம் ஓடினாலும் பரவாயில்லை. பிழியும் மரக்குழலில் போட்ட **அரிசிமுறுக்கு** போல் நரநரவென்று தேர்க்கால் மணலில் விரைந்து செல்லத் தேரை ஓட்டுக. உயிரை மட்டும் துணையாகக் கொண்டு வாழ்ந்துவரும் என்னவளிடம் போய்ச் சேரவேண்டும். - தலைவன் கூறுகிறான்.
### இன்மையது இளிவு

வாடைக்காற்று வீசும்போது கருவிளைக் கொடிப்பூ மயில்பீலியின் கண்போல் பூத்து ஆடினாலும், ஊர் நிம்மதியாக உறங்கும் யாமத்தில் இவள்(தலைவி) மனப் பிணியோடு நடுங்கிக்கொண்டிருப்பாள். இப்படி இவளைப் படர் உழக்க விட்டுவிட்டு ஆள்வினைக்கு அகன்றால், அதுதான் வறுமையின் ஏளனம். - தோழி தலைவனுக்கு உரைத்தது.

இவற்றையும் பார்க்கவும்
----------------------

* சீத்தலைச் சாத்தனார்

மேற்கோள் குறிப்பு
-----------------

1. ↑  புறநானூறு 151
2. ↑  புறநானூறு 205
3. ↑  புறநானூறு 209
4. ↑  புறநானூறு 294
5. ↑  அகநானூறு 13
6. ↑  "ஐது நுணங்கு வல்சி பெய்து முறுக்கு உறுத்த திரிமரக் குரலிசை" அகநானூறு 224
7. ↑  நற்றிணை 262
தல வரலாறு
---------

  

மேல்மாந்தை என்பது முன்னொரு காலத்தில் மாந்தை என்பது ஆட்டு கொட்டாரம் மேல்மாந்தைஒருங்கிணைந்த ஆட்டுக் கூட்டத்தை குறிக்கும் சொல் ஆகும். பெத்தனாட்சி கம்பளத்து நாயக்கர் இனத்தைச் சேர்ந்தவள். பெத்தனாட்சி பூர்வீகம் திருச்செந்தூர் பக்கம் என்றாலும் வளர்ந்தது எல்லாம் மேல்மாந்தை.

கிபி பத்தொன்பதாம் நூற்றாண்டில் வேலாயுதன் என்ற அரசன்
திருநெல்வேலி ஜில்லாவை தற்போதைய தூத்துக்குடி மாவட்டம் ஆண்டு வந்தான். 
சூரங்குடி, குளத்தூர் ,எப்போதும் வென்றான் ,குறுக்குச்சாலை , வேம்பார்,மேல்மாந்தை, சண்முகாபுரம் ஆகிய பகுதிகள் அவனது கட்டுப்பாட்டில் இருந்தன. வேலாயுதன் சிறந்த வீரனாகவும் காமக்கொடூரன் ஆகும் இருந்தான். ஆனால் அவன் ஆட்சிக்காலத்தில் கம்பளத்து நாயக்கர்கள் ஒடுக்கப்பட்ட சாதியினராக இருந்தனர் அவர்களை கொத்தடிமைகளாக வைத்திருந்தான்.கம்பளத்து நாயக்கர் இனத்தில் ஆண்களை சித்திரவதை செய்து வேலை செய்து கொடுமைப்படுத்துவது மற்றும் அந்த இனத்தில் உள்ள பூப்படைந்த பெண் குழந்தைகளை அந்தப்புரத்தில் காம இச்சைக்கு அழைப்பது அவனது கொடுங்கோலாட்சிகளாகத் திகழ்ந்தன. சிறுவயதிலேயே தகப்பனை இழந்த பெத்தனாட்சி அம்மாவின் கட்டளையால் தனது வறுமையின் காரணமாக அரசனின் ஆடு கொட்டகையில் வேலை செய்தார். சிறுவயதிலிருந்தே பெத்தனாட்சி மிகவும் அழகாக இருப்பாள்.முப்பெரும் தெய்வங்களின் திருமாலை அதிகம் வணங்குவார். நெற்றியில் நாமம் பூசுவது அவளது வழக்கமாக இருக்கும்.
இப்படி ஒரு சமயத்தில் பெத்தனாட்சி பூப்படைந்த போது அதை அறிந்த அரசன் வீரர்களை அழைத்து மற்ற பூப்படைந்த பெண்களை இழுத்து வருவது போலப் பெத்தனாட்சி
இழுத்து வர ஆணையிட்டான்.அதற்கு அந்தப்புரம் வருவதற்கு பெத்தனாட்சி மறுத்து தன் மானம் தான் பெரிதென்று நினைத்து தன் உயிர் நீத்தாள். உயிர்நீத்த மறுநாளே அவள் தெய்வமாக மாறிவிட்டாள் என்று அவ்வூர் மக்களுக்கு தெரியவந்தது.அரசனும் அறிந்து பெத்தனாட்சி சாதாரண பெண்ணல்ல தெய்வ அம்சம் உடையவள் என்று நினைத்து தான் தவறு செய்து விட்டோமே என்று மனமுடைந்து அவனும் இறந்தான்.அதன் பின்னர் கிராமத்தில் நோய்களும் பிணிகளும் மக்களை வாட்டி வதைத்தன.கிராம மக்கள் அனைவரும் ஒன்று திரண்டு கருப்பசாமியிடம் அருள்வாக்கு கேட்டனர். அதற்கு கருப்பசாமி ஊரின் தென் எல்லையில் உள்ள பெத்தனாட்சி
மிகுந்த உக்கிரத்துடன் இருக்கிறாள் 
அவளை சாந்தப்படுத்த கோயில் கட்டி 
இளவேனிற் காலமான மாசி மாதாந்திர வெள்ளியன்று திருவிழா கொண்டாடினால் ஊர் மக்களை காத்தருள்வார் என்று வாக்குறுதி கொடுத்தார். அதுபோல கிராம பொதுமக்கள் ஒன்று கூடி ஊரை காத்தருளும் கிராம தேவதைக்கு கோயில் கட்டி அன்று முதல் வருடந்தோறும் மாசி மாதம் மாதாந்திர வெள்ளிக்கிழமையன்று திருவிழா கொண்டாட ஆரம்பித்தார்கள். பெத்தனாட்சி கிராம தேவதை மட்டுமில்ல மேல்மாந்தைக்கு காவல் தெய்வமாக விளங்குகிறாள்.
**தமிழ் புளூட்டாக்** (Tamil Plutarch) என்பது தமிழ்ப் புலவர்களது வரலாறு கூறும் ஒரு நூலாகும். இது இலங்கை, கற்பிட்டியைச் சேர்ந்த சைமன் காசிச்செட்டி(1807 - 1860) என்பவரால் ஆங்கில மொழியில் எழுதப்பட்டு, ரிப்ளே அண்ட் ஸ்ட்ரோங் (Ripley & Strong) பதிப்பகத்தாரால் யாழ்ப்பாணத்தில் 1859 ஆம் ஆண்டு வெளியிடப்பட்டது. தமிழ்ப் புலவர்களின் வரலாறு கூற எழுந்த முதல் நூல் இதுவே என்று கருதப்படுகின்றது.

பெயர்
-----

பண்டைய கிரேக்க நாட்டைச் சேர்ந்த அறிஞரான புளூட்டாக் என்பவர் தனது காலத்தின் புகழ்பெற்ற நாற்பத்தாறு பேரின் வரலாற்றை எழுதினார். புகழ் பெற்ற இந்த நூல் எழுதியவரின் பெயரால் "புளூட்டாக்" எனவும் வழங்கப்பட்டது[][*தெளிவுபடுத்துக*]. இதைப் பின்பற்றியே காசிச்செட்டி அவர்கள் தான் இயற்றிய தமிழ்ப் புலவர் வரலாற்றுக்குத் **தமிழ் புளூட்டாக்** எனப் பெயரிட்டார்.

உள்ளடக்கம்
----------

இந் நூலில் 195 தலைப்புகளின் கீழ் புலவர்களுடைய தகவல்கள் இடம் பெற்றுள்ளன. எனினும், வேறு ஐந்து புலவர்கள் பற்றிய தகவல்கள் தனித் தலைப்புகளிலன்றிப் பிற புலவர்களைப் பற்றிக் கூறும்போது கொடுக்கப்பட்டுள்ளன. அதங்கோட்டாசிரியர், சேனாவரையர், இளம்பூரணர், குணசாகரர், அம்பிகாபதி ஆகிய மேற்படி ஐவரில் முதல் மூவர் தொல்காப்பியரின் கீழும், நாலாமவர் அமிர்தசாகரரின் கீழும், அம்பிகாபதி அவர் தந்தையாரான கம்பரின் கீழும் குறிப்பிடப்பட்டுள்ளனர். தவிர பெருந்தேவனார் என்னும் தலைப்பில் இரு வேறு பெருந்தேவனார்களைப் பற்றிய தகவல்கள் கொடுக்கப்பட்டுள்ளன. இதன்படி இந்நூல் 202[*தெளிவுபடுத்துக*] தமிழ்ப் புலவர்களைப் பற்றிய தகவல்களை உள்ளடக்கியுள்ளது.

பதிப்புக்கள்
------------

இந்நூல் முதன் முதலாக 1859 ஆம் ஆண்டு யாழ்ப்பாணத்தில் வெளியிடப்பட்டது. பின்னர், 1946 ல் தெ. பொ. மீனாட்சிசுந்தரனார், விபுலானந்த அடிகள் ஆகியோரின் அணிந்துரைகளுடன் கூடி இதன் இரண்டாவது பதிப்பு வெளிவந்தது. அண்மையில் "ஆசிய கல்விச் சேவை" (Asian Educational Services) நிறுவனத்தினர் இதனை மறுபதிப்புச் செய்துள்ளனர்.

இவற்றையும் பார்க்கவும்
----------------------

* பாவலர் சரித்திர தீபகம்
* சைமன் காசிச்செட்டி
* சங்கப் புலவர்கள் பட்டியல்

வெளி இணைப்புகள்
---------------

* The Tamil Plutarch, A Summary Account of the Lives of the Poets and Poetesses of Southern India and Ceylon- TamilNation.org
கொடி விகிதம்: 2:3
**மாலைத்தீவுகள் குடியரசின் கொடி**, வெள்ளை நிலைக்குத்தான பிறையைக் கொண்டதும் பெரிய பச்சை நிறச் செவ்வகத்தை மத்தியில் கொண்டதுமான சிவப்பு நிற செவ்வகக் கொடியாகும். இதில் பிறையின் மூடிய பக்கத்தில் கொடிக் கம்பம் வரவேண்டும். இது யூலை 25 1965 இல் ஏற்றுகொள்ளப்பட்டது.

வரலாறு
------

பாரம்பரிய மாலைத்தீவுகளின் கொடி தனிச்சிவப்புச் செவ்வகமாக காணப்பட்டது இது கடல் நீல நிறத்திலிருந்து இலகுவாகப் பிரித்துக் காட்ட உதவியிருக்கும். இது 20ம் நூற்றாண்டு வரையும் சுல்தான்களால் பாவிக்கப்பட்டுவந்தது. அதில் கருப்பு வெள்ளை நிறத்திலான கொடிக்கம்பம் காணப்பட்டது. 

1947 இல் வெண்பிறையும் பச்சை நிறச் செவ்வகமும் சேர்க்கப்பட்டுப் புதிய கொடி உருவாக்கப்பட்டது. இதில் பிறையின் கொம்புகள் கம்பத்தை நோக்கி காணப்பட்டமை சாதாரண இஸ்லாமிய வழக்கின் படி பிழையானதாகும். இக்கொடி 1947 வரை பாவனையில் இருந்தது. 1947 இல் இப்பிழை திருத்தப்பட்டு புதிய கொடி அறிமுகப்படுத்தப்பட்டது. 

1965 ஆம் ஆண்டு கருப்பு வெள்ளைப் பகுதி நீக்கப்பட்டு புதிய கொடி அறிமுகமானது. அதே வருடம் சுல்தான் அக்கொடியில் ஐந்து மூலை நட்சத்திரம் ஒன்றைப் பிறையின் நடுவேயிட்டு அதனை தனது கொடியாகப் பயன்படுத்தினார், இதுவே இன்றும் மாலைத்தீவு அதிபரின் கொடியாகப் பயன்படுகிறது.

அடையாளங்கள்
-----------

சிவப்பு நிறச் செவ்வகம் முன்னாள், தற்போதைய, வரவிருக்கும் தேசிய வீரர்களின் வீரத்தை குறிக்கிறது. பச்சை தென்னை மரங்களை குறிக்கிறது அதன் பயன்பாடுகள் நினைவு கூறப்படுகிறது. வெண்ணிறப் பிறை ஒன்றுப்பட்ட இஸ்லாமிய விசுவாத்தை குறிக்கிறது.

படத்தொகுப்பு
------------

* பண்டைய கொடி 1903 வரை பயன்படுத்தப் பட்டது
* பக்கமாற்றிய பிறையுடைய கொடி 1949 வரை
* கருப்பு வெள்ளை கொடிக்கம்பத்துட கூடிய கடைசி கொடி 1965 வரை
கோயில் முகப்பு
**தஞ்சாவூர் பிள்ளையார்பட்டி ஹரித்ரா விநாயகர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள விநாயகர் கோயில்களில் ஒன்றாகும்.

அமைவிடம்
--------

இக்கோயில் தஞ்சாவூர்-வல்லம் சாலையில் தஞ்சாவூரிலிருந்து 10 கிமீ தொலைவில் உள்ள பிள்ளையார்பட்டியில் அமைந்துள்ளது.  தஞ்சாவூரில் உள்ளோரும் இக்கோயிலுக்கு வருவோரும் இவ்விநாயகரை பிள்ளையார்பட்டி விநாயகர் என்றே கூறுகின்றனர்.

அமைப்பு
-------

விமானம் இக்கோயிலின் வாயிலைக் கடந்து உள்ளே செல்லும்போது பலி பீடமும், நந்தியும் உள்ளன. அடுத்து கருவறைக்குச் செல்வதற்கு முன்பாக வலது புறம் விநாயகரும், இடது புறம் வள்ளி தெய்வானையுடன் கூடிய சுப்பிரமணியரும் உள்ளனர். கருவறையில் மூலவராக விநாயகர் அமர்ந்த நிலையில் உள்ளார். மூலவருக்கு முன்பாக வலது புறம் மற்றொரு விநாயகர் உள்ளார். இடது புறம் லிங்கம் உள்ளது. திருச்சுற்றில் கால பைரவர் சன்னதி உள்ளது. கோஷ்டத்தில் நாகர், தட்சிணாமூர்த்தி, துர்க்கை ஆகியோரின் சிலைகளும், விஷ்ணு மற்றும் பிரம்மாவின் ஓவியங்களும் உள்ளன.

விழாக்கள்
---------

மாதந்தோறும் வருகின்ற சங்கடகர சதுர்த்தி, விநாயகர் சதுர்த்தி ஆகியவை இக்கோயிலில் நடைபெறுகின்ற விழாக்களாகும். கார்த்திகை சோம வாரத்தில் விபூதி அலங்காரம் செய்யப்படுகிறது. இக்கோயில் ராஜராஜ சோழன் காலத்தில் கட்டப்பட்டதாகக் கூறப்படுகிறது. காரைக்குடிக்கு அருகிலுள்ள பிள்ளையார்பட்டி கற்பக விநாயகரைப் போல இவரை வழிபட்டால் சர்வ மங்களமும் கிடைக்குமென்று மக்கள் நம்புகின்றனர்.

மேற்கோள்கள்
-----------

1. 1 2   அருள்மிகு ஹரித்ரா விநாயகர் திருக்கோயில், தினமலர் கோயில்கள்
நுழைவாயில்
**தஞ்சாவூர் மணிகுன்றப்பெருமாள் கோயில்** தஞ்சாவூரில் அமைந்துள்ள வைணவக்கோயிலாகும்.

தேவஸ்தான கோயில்
---------------

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

அமைவிடம்
--------

தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.

அமைப்பு
-------

மூலவர் சன்னதிநுழைவாயிலைக் கடந்து உள்ளே செல்லும்போது பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன் மண்டபத்தில் வலப்புறம் கருடாழ்வாரும், இடப்புறம் ஆஞ்சநேயரும் உள்ளனர். அடுத்து கருவறை உள்ளது. கருவறையில் மணிகுன்றப்பெருமாள் உள்ளார். மூலவர் சன்னதியின் இடப்புறம் விருத்தசேனம், உடையார், நம்மாழ்வார் ஆகியோர் உள்ளனர்.மூலவர் சன்னதிக்கு வலப்புறம் வெளியில் அம்புஜவல்லித்தாயார் சன்னதி உள்ளது.

நவநீத சேவை
----------

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

குடமுழுக்கு
-----------

16.3.2000இல் குடமுழுக்கு நடைபெற்றதற்கான கல்வெட்டு கோயிலில் உள்ளது.

மேற்கோள்கள்
-----------

1. ↑  தஞ்சாவூர் அரண்மனை தேவஸ்தானத்தைச் சேர்ந்த ஆலயங்கள், தஞ்சை இராஜராஜேச்சரம் திருக்குட நன்னீராட்டுப் பெருவிழா மலர், 1997 வ.எண்.66
2. ↑  J.M.Somasundaram Pillai, The Great Temple at Tanjore, [Tanjore Palace Devastanams, II Edn 1958] Rpt 1994, Tamil University, Thanjavur
3. ↑  தஞ்சையில் 15 பெருமாள்கள் நவநீத சேவை, மாலை மலர், 30 மே 2016
[*தொடர்பிழந்த இணைப்பு*]
**எட் யோங்** (Edmund Soon-Weng Yong  திசம்பர் 1981) என்பவர் பிரித்தானிய அறிவியல் எழுத்தாளர், இதழாளர், மற்றும் நூலாசிரியர் ஆவார். நேச்சர், சயன்டிபிக் அமெரிக்கன், தி கார்டியன், நியூ சயன்டிஸ்ட் , தி டைம்ஸ், நியூயார்க் டைம்ஸ் போன்ற ஆங்கில இதழ்களில் இவர் எழுதிய கட்டுரைகள் இடம் பெற்றுள்ளன. நேஷனல் ஜியோகிராபிக் சார்பாக இவரது வலைப்பூ 'நாட்  எக்ஸாக்லி ராக்கட் சயன்ஸ்' என்னும் பெயரில் வெளியாகி வருகிறது. 2015 முதல் தி அட்லாண்டிக் என்னும் இதழின் நிலையான ஆசிரியர் குழுவில் இருந்து வருகிறார்.

கல்வித்தகுதியும் விருதுகளும்
----------------------------

2002 இல் எட் யோங் கேம்பிரிச் பல்கலைக்கழகத்தில் பயின்று விலங்கியல் அறிவியலில் பட்டம் பெற்றார் பின்னர். 2005 ஆம் ஆண்டில் லண்டன் பல்கலைக்கழக கல்லூரியில் எம். பில். பட்டம் பெற்றார்.

இவர் எழுதிய அறிவியல் கட்டுரைகளுக்காகவும் படைப்புகளுக்காகவும் பல விருதுகள் இவருக்கு வழங்கப்பட்டன. ஐ கன்டெய்ன் மல்டிடியூட்ஸ்  என்னும் பெயரில் ஒரு நூலும் எழுதியுள்ளார்.

மேற்கோள்
--------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2017-04-16 அன்று பார்க்கப்பட்டது.
2. ↑
**சும்மா இருங்க மச்சான்** (*Summa Irunga Machan*) என்பது 1996 ஆண்டு வெளிவந்த தமிழ் நகைச்சுவைத் திரைப்படம் ஆகும். எஸ். என். பிரசாத் இயக்கிய. இப்படத்தில் பாண்டியராஜன், பிரகதி, திவ்யசிறீ ஆகியோர் முக்கிய வேடங்களில் நடித்துள்ளனர். மலேசியா வாசுதேவன், கோவை சரளா, கவிதா, சார்லி, அலெக்ஸ் ஆகியோர் துணை வேடங்களில் நடித்துள்ளனர். ஜோதி பிரசாத் தயாரித்த இப்படத்திற்கு, தேவா இசை அமைத்துள்ளார். படமானது 1996 மார்ச் 15 அன்று வெளியானது.

கதை
---

சுப்பிரமணி ( பாண்டியராஜன் ) ஒரு தொலைதூர கிராமத்தில் வசிக்கும் வேலையற்ற இளைஞன். சென்னையில் உள்ள தனது மாமாவிடம் ( மலேசியா வாசுதேவன் ) வந்து சேர தனது கிராமத்திலிருந்து வருகிறான். அவனுக்கு ஆச்சரியப்படுமு விதமாக, அவனது மாமாவுக்கு இரண்டு மனைவிகள் உள்ளனர் : பரமு ( கோவை சரலா ) மற்றும் ராஜம்மா ( கவிதா ) ஆகியோராவர். அவர்கள் வெவ்வேறு வீடுகளில் வசிக்கிறார்கள், மாமா தனது இரு மனைவிகளுடையே போராடுகிறார். பரமுவின் மகள் உமா ( பிரகதி ), ராஜம்மாவின் மகள் ரமா (திவ்யசிறீ), இருவரும் ஒரே கல்லூரியில் படிக்கின்றனர். சுப்ரமணியின் மாமா அவன் யாரென்று காட்டிக்கொள்ளாமல் ஒரு வேலைக்காரன்போல இருக்குமாறு அறிவுறுத்துகிறார். பரமு, ராஜம்மா இவனை வேலைக்கு அமர்த்திக்கொள்கின்றனர். உமாவும் ராமாவும் சுப்பிரமணியை காதலிக்கிறார்கள். மாமாவைப் போலல்லாமல், சுப்பிரமணி பலதார மணத்துக்கு எதிரானவன். அடுத்தது என்ன நடக்கிறது என்பதே கதை ஆகும்.

நடிகர்கள்
---------

* பாண்டியராஜன் சுப்பிரமணியாக
* பிரகதி உமாவாக
* திவ்யசிறீ ரமாவாக
* மலேசியா வாசுதேவன்
* கோவை சரளா பரமுவாக
* கவிதா இராஜம்மாவாக
* சார்லி சிங்கமணியாக
* அலெக்ஸ்
* லூசு மோகன்
* திடீர் கண்ணையா
* பிரகதிஷ்
* பரதன்
* வினாயக் ராஜ்
* பாபு
* பிரேமி
* சொரூபா
* மணிமேகலை
* மாஸ்டர் பாதூஷா
* தேவா சிற்றபுத் தோற்றத்தில்

இசை
---

திரைப்படத்திற்கான பின்னணி இசை மற்றும் பாடல்களுக்கான இசையை திரைப்பட இசையமைப்பாளர் தேவா இசையமைத்தார். 1996 இல் வெளியான இசைப் ஒலிப்பதிவில், காளிதாசன் எழுதிய ஐந்து பாடல்கள் இருந்தன.

| எண் | பாடல் | பாடகர் (கள்) | பாடல் | காலம் |
| --- | --- | --- | --- | --- |
| 1 | 'சந்திரனும்' | தேவா | காளிதாசன் | 3:33 |
| 2 | 'பட்டம் பட்டம் பட்டம்பூச்சி' | கிருஷ்ணராஜ், லோகநாதன் | 3:47 |
| 3 | 'மாமா மாமா' | சிந்து, டி. கே. கலா, மனோ | 4:04 |
| 4 | 'டிக் டிக் டிக்' | கே.எஸ் சித்ரா, மனோ | 4:03 |
| 5 | 'காதலுக்கு கண்ணிருக்கு | மனோ, சிந்து | 4:36 |

குறிப்புகள்
-----------

1. ↑  "Summa Irunga Machan (1996)". gomolo.com. 2016-10-06 அன்று மூலம் பரணிடப்பட்டது. 2016-10-04 அன்று பார்க்கப்பட்டது.
2. ↑  "Tamil Movie Chumma Irunga Machan". jointscene.com. 2010-07-04 அன்று மூலம் பரணிடப்பட்டது. 2016-10-04 அன்று பார்க்கப்பட்டது.
**தமிழ் நேசன்** (*Tamil Nesan*) என்பது மலேசியாவில் இருந்து வெளிவந்த ஒரு தமிழ் செய்திப் பத்திரிகை ஆகும். 94 ஆண்டுகளாகச் செயல்பட்டு வந்த இந்த இதழ் பொருளாதாரப் பற்றாக்குறையால் 2019 பிப்ரவரி 1 ஆம் நாள் முதல் தனது வெளியீட்டை நிறுத்திக் கொண்டது.

முதல் பதிப்பு
-------------

மலேசியாவின் பழமையான செய்தித்தாளான தமிழ்நேசன் 1924 ஆம் ஆண்டு முதல் வெளிவந்தது. தமிழ்நேசனின் முதல் இதழ் 1924 ஆம் ஆண்டு செப்டம்பர் 24 ஆம் நாள் வெளியிடப்பட்டது.

செய்திகள்
---------

தமிழ்நேசன் செய்தித்தாள் மலேசியாவில் உள்ள இந்திய வம்சாவளியைச் சார்ந்தவர்களால் வெளியிடப்பட்டது. மலேசியாவில் உள்ள இந்தியர்கள் குறிப்பாக தமிழர்களை இலக்காகக் கொண்டு இது வெளியிடப்பட்டது. தமிழ்நேசன் செய்தித்தாள் பல்வேறு வகையான செய்திகளை வாசகர்களுக்காக வெளியிட்டது. அரசியல், மதம், நாடு, உலகம், கல்வி மற்றும் தமிழ் திரைப்படங்கள் பற்றிய செய்திகள் இவற்றில் உள்ளடங்கும். மலேசியாவில் தோராயமாக தினமும் 20000 பிரதிகளை வெளியிட்டது.

மேற்கோள்கள்
-----------

1. ↑  "Tamil Nesan to cease operations on Feb 1". டெய்லி எக்ஸ்பிரஸ்.. பார்த்த நாள்: 1 February 2019.
2. ↑  Tamilavel (2019-01-29). "மலேசியாவின் தமிழ் நேசன் நாளிதழ் மூடப்படுகிறது என அதிர்ச்சித் தகவல்". *Tamil Murasu*. 2022-03-16 அன்று பார்க்கப்பட்டது.
3. ↑  "About Us". Tamil Nesan. 2011-01-27 அன்று மூலம் பரணிடப்பட்டது. 25-03-2011 அன்று பார்க்கப்பட்டது. Check date values in: `|accessdate=` (உதவி)
4. ↑  "Tamil Nesan 'the oldest Tamil daily' - Nation - The Star Online". 12-08-2017 அன்று பார்க்கப்பட்டது. Check date values in: `|accessdate=` (உதவி)
**தமிழ் மலர் (மலேசியா)** (ஆங்கிலம்: *Tamil Malar*); மலேசியாவில் இருந்து வெளிவரும் தமிழ் நாளிதழ். மலேசியத் தமிழர்களுக்காக மலேசியச் செய்திகள்; தமிழ் நாட்டுச் செய்திகள்; உலகச் செய்திகள்; விளையாட்டுச் செய்திகள்; சிறப்புக் கட்டுரைகள் போன்றவற்றை வெளியிடுகிறது. 

இதன் உரிமையாளர் செந்தமிழ்ச் செல்வர் ஓம்ஸ். தியாகராஜன்.

இதன் தலைமையகம் கோலாலம்பூர், ஜாலான் ஈப்போவில் உள்ளது. இதன் நிர்வாக இயக்குநராக பெரியசாமி முனுசாமி பொறுப்பு வகிக்கிறார்.

உள்ளடக்கம்
----------

தமிழ் மலர் நாளிதழ் மலேசிய இந்தியச் சமூகத்தைப் பற்றிய செய்திகளுக்கு முன்னுரிமை வழங்கி வருகின்றது. தவிர உள்ளூர்ச் செய்திகள், வெளிநாட்டுச் செய்திகள், விளையாட்டு பொழுதுபோக்கு அம்சங்கள் போன்றவை பிரசுரிக்கப் படுகின்றன. 

மலேசிய இந்தியர்கள் எதிர்நோக்கும் பிரச்னைகள் தொடர்பான செய்திகளுக்கு முக்கியத்துவம் வழங்கி வருகிறது. இந்த நாளிதழ் ’உண்மையின் உரைகல்’ எனும் அடைமொழியுடன் பவனி வருகின்றது. 

உள்ளூர் எழுத்தாளர்களை ஊக்குவிக்கும் கொள்கையில் உள்ளூர் எழுத்தாளர்களின் கட்டுரைகள், கவிதைகள், சிறுகதைகள் போன்றவற்றை ஞாயிற்றுக்கிழமைகளில் வெளியிட்டு வருகிறது. 

ஒவ்வொரு நாளும் சிறப்புக் கட்டுரை எனும் பக்கத்தில் வரலாற்றுச் சமூக கட்டுரைகளையும் பிரசுரித்து வருகிறது.

மேற்கோள்கள்
-----------

1. ↑  தமிழ் மலர் பத்திரிக்கையின் நிறுவனரும், பல்வேறு இந்திய சமூக நற்பணிகளுக்கும், மலேசியத் தமிழ்ப் பள்ளிகளின் வளர்ச்சிக்கும் நிறைய நன்கொடைகளை வழங்கி வருபவர் செந்தமிழ்ச் செல்வர் ஓம்ஸ் தியாகராஜன்.
2. ↑  "The daily's executive director Periasamy Munisamy said the newspaper, which was also popular in Singapore, had been given a new lease of life with a unique content and latest format to cater for people from all walks of life". 2019-08-25 அன்று மூலம் பரணிடப்பட்டது. 2019-08-25 அன்று பார்க்கப்பட்டது.
குளுக்கோசின் பென்சிலிடின் அசிட்டால்
**பென்சிலிடின் சேர்மங்கள்** (*Benzylidene compounds*) என்பவற்றை முறையாகச் சொல்வதென்றால், சில சேர்மங்கள் கார்பீனிலிருந்து தயாரிக்கப்பட்டாலும் இவற்றை பென்சிலிடின் வழிப்பெறுதிகள் என்று கூறலாம். PhCH(OR)2 என்ற வடிவத்தில் செயற்கையாகத் தயாரிக்கப்படும் கரிமச் சேர்மங்களில் பென்சிலிடின் அசிட்டால் ஒரு பாதுகாப்புக்குழுவாக்க் கருதப்படுகிறது. உதாரணமாக 4,6-ஆர்த்தோ-பென்சிலிடின்- குளுக்கோபைரனோசு என்பது ஒரு குளுக்கோசு வழிப்பெறுதியாகும். PhCHX2 மற்றும் PhCH= பதிலிகள் (Ph = C6H5) வகையான சேர்மங்களுக்கு பென்சிலிடின் என்ற சொல் ஒரு தொன்மையான சொல்லாகும். உதாரணமாக (PhCH=CH)2CO என்ற சேர்மம் டைபென்சிலிடின் அசிட்டோன் என்ற பெயராலும், பென்சால் எனப்படும் PhCHCl2 என்ற சேர்மம் பென்சிலிடின் குளோரைடு என்ற பெயராலும் அழைக்கப்படுகின்றன. 

C6H5CH என்பது பென்சிலிடின் மூலக்கூறு ஆகும். இது கார்பீனின் (சி.ஏ.எசு RN 3101-08-4) மும்மை ஆகும்.பீனைல் ஈரசோமெத்தேனை கதிர்வீச்சுக்கு உட்படுத்தி இதைத் தயாரிக்கிறார்கள்.

மேற்கோள்கள்
-----------

1. ↑  Platz, Matthew S. (1995). "Comparison of Phenylcarbene and Phenylnitrene". *Accounts of Chemical Research* **28**: 487-92. doi:10.1021/ar00060a004.

புற இணைப்புகள்
--------------

|  |  |
| --- | --- |
| Search Wiktionary | விக்சனரியில் ***benzylidene*** என்னும் சொல்லைப் பார்க்கவும். |

* மெஷ் *Benzylidene+Compounds*
**பூசன்** ( **Fushun** என்பது சீனாவின் லியோவோனிங் மாகாணத்தில் சுமார் 45 km (28 mi) சென்யாங்கிற்கு கிழக்கே, 2,138,090 மக்கள் (2010 மக்கள் தொகை கணக்கெடுப்பு) மற்றும் மொத்த பரப்பளவு 11,272 km2 (4,352 sq mi) , 714 km2 (276 sq mi) இதில் நகரம் சரியானது. கன் ஆற்றின் கரையோரம் அமைந்துள்ளது இது லியோவோனிங்கில் உள்ள தொழில்துறை மற்றும் பொருளாதார மேம்பாட்டு மையங்களில் ஒன்றாகும்.

வரலாறு
------

1940 இல் பூசன் தொழில்துறை பகுதிகள்
பூசனில் 1384 இல் மிங் அரசமரபு முதன் முதலில் பூசன் நகரில் சுவர் கட்டப்பட்டது பூசன் என்பது சீனவின் சுருக்கமாகும்.

மக்கள் தொகை
-----------

சென்யாங்-பூசன் நகர்ப்புற ஒருங்கிணைப்பின் செயற்கைக்கோள் படம்  
(பெரிய மேற்கு பகுதி சென்யாங், கிழக்கு பகுதி பூசன்) 29-09-2010.
பூசன் உள்ளிட்ட வரைபடங்கள்
பூசன் 4 மாவட்டங்கள், 1 மாகாணம் மற்றும் 2 தன்னாட்சி மாகாணங்களை கொண்டுள்ளது.

பொருளாதாரம்
-----------

1963 இல் பூசன் எண்ணெய் தொழிற்சாலை
பூசன் மிகவும் தொழில்மயமான பகுதி பூசனை **நிலக்கரி நகரம்** என்றும் அழைப்பார்கள், பூசன் நகரத்தின் மொத்த உள்நாட்டு உற்பத்தி 2009 இல் 54.27 பில்லியன் யுவான் ஆகும் (லியோனிங் மாகாணத்தில் உள்ள 58 நகரங்கள் மற்றும் மாவட்டங்களில் 4 வது இடம்).

குறிப்புகள்
-----------

1. ↑  Walthall, Anne (2008). *Servants of the Dynasty: Palace Women in World History*. University of California Press. பன்னாட்டுத் தரப்புத்தக எண்:9780520254442.

வெளி இணைப்புகள்
---------------

* பூசன் அதிகாரப்பூர்வ வலைத்தளம்
* வணிக வழிகாட்டி: பூசன்
**வேளச்சேரி தொடருந்து நிலையம்** *(Velachery railway station)* சென்னை பறக்கும் தொடருந்துத் திட்டத்தைச் சார்ந்த வேளச்சேரியில் உள்ள தொடருந்து நிலையம் ஆகும்.

வரலாறு
------

19 நவம்பர் 2007 அன்று வேளச்சேரி தொடருந்து நிலையம் செயல்பட துவங்கியது. வேளச்சேரி தொடருந்து நிலையமானது சென்னை மற்றும் காஞ்சிபுரம் மாவட்டங்களுக்கு இடையே ஒரு எல்லை போல் செயல்படுகிறது.

அமைவிடம்
--------

இங்கு உள்ள நடைமேடையின் நீளம் 280 மீட்டர் ஆகும். தொடருந்து நிலைய வளாகத்தில் 12,250 சதுர மீட்டர் பரப்பளவு கொண்ட திறந்தவெளி வாகன நிறுத்த வசதி உள்ளது.
தொடருந்து நிலையத்தில் இருந்து அரை கி.மீ தொலைவில் (வேளச்சேரி) விஜயநகரம் பேருந்து நிலையம் உள்ளது. அங்கிருந்து சென்னையின் பிற பகுதிகளுக்கு பேருந்தில் செல்லலாம்.

போக்குவரத்து
------------

இந்த நிலையத்தில் இருந்து பூங்கா நகர் வரை தொடர்வண்டியில் செல்லலாம். பெருங்குடி, தரமணி, திருவான்மியூர், இந்திரா நகர், கஸ்தூரிபா நகர், மைலாப்பூர் வழியாக சென்னை சென்ட்ரல்(பூங்கா நகர்) நிலையத்தை அடையலாம்.

படங்கள்
-------

* 
* 
* 
*

சான்றுகள்
---------

1. ↑  "MRTS Phase-II Extension". *Development of MRTS in Chennai*. CMDA. 15 ஆகஸ்ட் 2014 அன்று மூலம் பரணிடப்பட்டது. 20 Aug 2012 அன்று பார்க்கப்பட்டது.
2. ↑  R.Ramanathan. "Presentation on MRTS & Rail facilities in and around Chennai" (PDF). *Traffic Transportation and Parking - Session 2*. CMDA, Chennai. 19 August 2012 அன்று பார்க்கப்பட்டது.
**பென்சீன்டிரையால்கள்** *(Benzenetriols )* என்பவை C6H6O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவைதராக்சிபென்சீன்கள் அல்லது டிரை ஐதராக்சி பென்சீன்கள் என்ற பெயராலும் இவை அழைக்கப்படுகின்றன. அரோமாட்டிக் சேர்மமான இவை பாலிபீனால்கள் என்று வகைப்படுத்தப்படுகின்றன. ஒரு பென்சீன் வளையத்தில் மூன்று ஐதராக்சில் குழுக்கள் இணைக்கப்பட்டிருப்பதால் இவை பாலிபீனால்கள் என அழைக்கப்படுகின்றன.

| ஐதராக்சிகுயினால் | புளோரோகுளூசினால் | பைரோகலால் |
| --- | --- | --- |
| பென்சீன்-1,2,4-டிரையால் | பென்சீன்-1,3,5-டிரையால் | பென்சீன்-1,2,3-டிரையால் |
|  |  |  |

இம்மூன்று சேர்மஙகளும் C6H6O3 என்ற மூலக்கூற்று வாய்ப்பாடிலேயே அழைக்கப்படுகின்றன. (மோலார் நிறை : 126.11 கி/மோல், மூலக்கூற்று எடை : 126.031694).

1,2,3,5-டெட்ரா ஐதராக்சிபென்சீன் மற்றும் 1,2,3 ட்ரை ஐதராக்சிபென்சீன் இரண்டையும் பைரோகலால் ஐதராக்சிடிரான்சுபெரேசு என்ற நொதி பயன்படுத்திக் கொள்கிறது. 1,3,5-டிரை ஐதராக்சிபென்சீனும் 1,2,3,5-டெட்ரா ஐதராக்சி பென்சீனும் விளைபொருட்களாக உருவாகின்றன. பெலோபாக்டெர் அசிடிகால்லிசியில் இந்நொதி காணப்படுகிறது

மேற்கோள்கள்
-----------

1. ↑  "P 80564 Pyrogallol hydroxytransferase small subunit". *UniProtKB*. Uniprot.
2. ↑  Schink, B.; Pfennig, M. (December 1982). "Fermentation of trihydroxybenzenes by Pelobacter acidigallici gen. nov. sp. nov. a new strictly anaerobic, non-sporeforming bacterium". *Archives of Microbiology* **133** (3): 195–201. doi:10.1007/BF00415000. .
யாப்பிலக்கணத்தில் செய்யுள் அல்லது பாக்களுக்கு அடிப்படையாக அமையும் உறுப்பு **எழுத்து** ஆகும். இங்கே எழுத்து என்பது மொழியை எழுதுவதற்குப் பயன்படும் குறியீடுகளையன்றி அவற்றினால் குறிக்கப்படும் ஒலிகளையே குறித்து நிற்கின்றது. செய்யுள்களைப் பொறுத்தவரை மொழியின் ஒலிப் பண்புகள் சிறப்புப் பெறுகின்றன. இதனால் இந்த ஒலிப் பண்புகளுக்கு ஆதாரமாக அமையும் எழுத்துக்களை, அவற்றை ஒலிப்பதற்குத் தேவையான கால அளவுகளைக் கருத்தில் கொண்டு வகைகளாகப் பிரித்துள்ளார்கள்.

எழுத்து வகைகள்
--------------

தமிழில் எழுத்துக்கள் உயிரெழுத்துக்கள், மெய்யெழுத்துக்கள் என இரு பிரிவுகளாகப் பிரித்து அறியப்படுகின்றன. இவற்றுள் **அ** முதல் **ஔ** வரையான 12 உயிரெழுத்துக்கள் அவற்றுக்குரிய கால அளவுகளுக்கு அமைய குறில், நெடில் என இரண்டாக வகுக்கப்படுள்ளன. **க்** முதல் **ன்** வரையான 18 மெய்யெழுத்துக்களில் குறில், நெடில் என்ற வகைப்பாடு கிடையாது. மெய்யெழுத்துக்கள் உயிரெழுத்துக்களுடன் சேர்ந்து உருவாகும் 216 உயிர்மெய் எழுத்துக்கள், அவற்றில் அடங்கியுள்ள உயிரெழுத்துக்களின் வகையைப் பொறுத்துக் குறிலாகவோ நெடிலாகவோ அமைகின்றன. கீழேயுள்ள அட்டவணையில் இவை பற்றிய விபரங்கள் தரப்பட்டுள்ளன.

| எழுத்துவகை | எழுத்துக்கள் |
| --- | --- |
| உயிரெழுத்துக்கள் | - |
| 1 | குறில்கள் | அ, இ, உ, எ, ஒ |
| 2 | நெடில்கள் | ஆ, ஈ, ஊ, ஏ, ஐ, ஓ, ஔ |
| மெய்யெழுத்துக்கள் | க், ங், ச், ஞ், ட், ண், த், ந், ப், ம், ய், ர், ல், வ், ழ், ள், ற், ன் |
| உயிர்மெய் எழுத்துக்கள் | - |
| 1 | குறில்கள் | உயிர்க்குறில்கள் சேர்ந்து உருவான உயிர்மெய்கள் |
| 2 | நெடில்கள் | உயிர்நெடில்கள் சேர்ந்து உருவான உயிர்மெய்கள் |

எழுத்துக்களின் கால அளவுகள்
--------------------------

குறில் எழுத்துக்களின் ஒலி அளவு ஒரு மாத்திரை அளவினதாகக் கொள்ளப்படுகின்றது. இதன் அடிப்படையில் நெடில் எழுத்துக்களின் கால அளவு இரண்டு மாத்திரைகளாகவும், மெய்யெழுத்துக்களின் கால அளவு அரை மாத்திரைகளாகவும் உள்ளன. உயிர்மெய்க் குறில்களினதும், உயிர்மெய் நெடில்களினதும் கால அளவுகளும், முறையே ஒரு மாத்திரையாகவும், இரண்டு மாத்திரைகளாகவும் உள்ளன.

ஐகார, ஔகார எழுத்துக்கள் நெடில்களாகக் கொள்ளப்பட்டாலும், அவை சீர்களில் வரும்போது இரண்டு மாத்திரைகள் அளவுடன் ஒலிப்பதில்லை. இவ்விரு வகை எழுத்துக்களும் சீர் முதலெழுத்தாக வரும்போது ஒன்றரை மாத்திரைகள் அளவுடையனவாக அமைகின்றன. ஔகாரம் முதலெழுத்தாக மட்டுமே வரும். ஐகாரம் இடையிலோ அல்லது இறுதி எழுத்தாகவோ வரும்பொழுது குறில்களைப் போல ஒரு மாத்திரை அளவையே கொண்டிருக்கும். இவ்வாறு ஒலி குறைவுபட்டு வருதல் *குறுக்கம்* எனப்படுகின்றது. ஐகாரம் குறுகி வருதல் ஐகாரக் குறுக்கம் எனவும், ஔகாரம் குறுகி வருதல் ஔகாரக் குறுக்கம் எனவும் குறிப்பிடப்படுகின்றன. இவற்றைப்போலவே சில சந்தர்ப்பங்களில் இகர, உகரங்களும் மெய்யெழுத்தான மகரமும் குறுக்கம் அடைவதுண்டு. இவ்வாறு குறுக்கமடையும்போது இகரமும், உகரமும் அரை மாத்திரையையும், மகரமெய் கால் மாத்திரையையும் பெறுகின்றன. குறுகி ஒலிக்கும் இகர, உகரங்கள் முறையே குற்றியலிகரம் எனவும், குற்றியலுகரம் எனவும் அழைக்கப்படுகின்றன. மகரமெய் குறுகி ஒலித்தல் மகரக்குறுக்கம் எனப்படும்.

இவற்றையும் பார்க்கவும்
----------------------

* அசை
* அடி
* வெண்பா
**எராக்கிளிடெசு பொந்திகசு** *(Heraclides Ponticus)* (பண்டைக் கிரேக்கம்: Ἡρακλείδης ὁ Ποντικός;அண். கி.மு 390 – அண். கி.மு 310), ஒரு கிரேக்க மெய்யிய்லாளரும் வானியலாளரும் ஆவார். இவர் **எராக்கிளீடெசு** எனவும் **பொந்தசின் எராக்கிளிடெசு** எனவும் ழைக்கப்படுவதுண்டு. இவர் இப்போது துருக்கியில் உள்ள கராதெனிசு எரேகுளி எனப்படும் பண்டைய எராக்கிளியா பொந்திகாவில் பிறந்து வாழ்ந்து இறந்தார்.இவர் புவி தனது அச்சில் மேற்கில் இருந்து கிழக்காக 24 மணிக்கொரு முறை சுற்றுவதை முதலில் கூறினார். இவர் முதன்முதலாகச் சூரியமையக் கோட்பாட்டைக் கூறியவ்வராகக் க்ருதப்படுகிறார். சிலர் இதை நம்புவதில்லை

மேற்கோள்கள்
-----------

1. ↑  Tiziano Dorandi, *Chapter 2: Chronology*, in Algra et al. (1999) *The Cambridge History of Hellenistic Philosophy*, page 48. Cambridge.
2. ↑  "Heraklides of Ponticus," The Hutchinson Dictionary of Scientific Biography

வெளி இணைப்புகள்
---------------

* O'Connor, John J.; Robertson, Edmund F. "எராக்கிளிடெசு பொந்திகசு", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* Diogenes Laërtius, *Life of Heraclides*, translated by Robert Drew Hicks (1925).
**விறலியர்** என்பது கூத்தர் என்ற சொல்லின் பெண்பால். மலைபடுகடாம் நூலைக் *கூத்தராற்றுப்படை* என்பர். அதில் விறலியர் தொன்றுதொட்டு வரும் மரபுப்படி முதலில் கடவுளை வாழ்த்திப் பாடி ஆடுவர் எனக் குறிப்பிடப்பட்டுள்ளது.

விறலி என்பவள் பாண்மகள் எனவும் அழைக்கப்படுகின்றாள்

விறலியர் இசைக்கருவிகளுடன் செல்வர்.

பாட்டுப் பாடிப் பண்ணிசைக்கேற்ப ஆடுவர். பாட்டின் பொருள் புலப்படும்படி உடல் உறுப்புகளை அசைத்துக் காட்டுவர். இவர்கள் இவ்வாறு காட்டுவதற்கு ‘விறல்’ என்று பெயர்.

அகத்திணைப் பாடல்களில் விறலியர்
திருமணம் செய்துகொண்டு வாழும் கற்பு ஒழுக்கத்தில் தலைவன் பரத்தையோடு இருந்துவிட்டு வீடு திரும்பும்போது தலைவி ஊடுவாள். அந்த ஊடலைத் தீர்க்க உதவும் வாயில்களில் விறலியரும் ஒரு சாரார்.

அடிக்குறிப்புகள்
----------------

1. ↑  மலைபடுகடாம் 536
2. ↑  செல்லாமோ தில் பாண்மகள் ஆடுகோட்பாட்டுச் சேரலாதனிடம், காக்கை பாடினியார் நச்செள்ளையார் ஆற்றுப்படுத்துகிறார் – பதிற்றுப்பத்து 60,
3. ↑  நல்யாழ் ஆகுளி பதலையொடு சுருக்கிச், செல்லாமோ தில் சில்வளை விறலி - பாண்டியன் பல்யாகசாலை முதுகுடுமிப் பெருவழுதியிடம் நெடும்பல்லியத்தனார் ஆற்றுப்படுத்தும் பாடல் - புறநானூறு 64,

காண்க
-----

|  |  |
| --- | --- |
| தொகு | **அகத்திணை மாந்தர்** |
| அகத்திணைத் தலைவர்கள் | தலைவன் | தலைவி | காமக்கிழத்தியர்

---

 |
| அகத்திணை வாயில்கள் | தோழி | நற்றாய் | செவிலி | பார்ப்பான் | பாங்கன் | பாணன் | பாட்டி | இளையர் | விருந்தினர் | கூத்தர் | விறலியர் | அறிவர் | கண்டோர்

---

 |
**நாகர்கோவில் புத்தகத் திருவிழா** என்பது தமிழ்நாட்டில் கன்னியாகுமரி மாவட்டத் தலைநகரான நாகர்கோவிலில் நடத்தப் பெறும் ஒரு புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இந்தக் கண்காட்சி **நாகர்கோவில் புத்தகக் கண்காட்சி** எனும் பெயரிலும் அழைக்கப்படுகிறது.

கண்காட்சி அரங்குகள்
-------------------

இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 9 மணி வரை செயல்படுகிறது.

சிறப்புக் கலைநிகழ்ச்சிகள் மற்றும் சொற்பொழிவுகள்
-----------------------------------------------

இக்கண்காட்சியில் மாலை 4.00 மணி முதல் 6.00 மணி வரை கலை நிகழ்ச்சிகளும், மாலை. 6.00 மணி முதல் 8.00 மணி வரை கவிஞர்கள், பேச்சாளர்கள், எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் போன்றவை இடம் பெறுகின்றன.

வெளி இணைப்புகள்
---------------

* நாகர்கோவில் புத்தகத் திருவிழா குறித்த செய்தி (தினமலர்)
**எண்சார் வகைப்பாடு** (*Numerical taxonomy*) என்பது உயிரியல் முறைமைகளில் ஒரு வகைப்பாடு அமைப்பாகும். இதில் உயிரலகு எண்ணியல் முறைகளின் மூலம் அவற்றின் தன்மை நிலைகளின் அடிப்படையில் தொகுக்கப்படுகிறது. இவற்றின் பண்புகளின் அகநிலை மதிப்பீட்டைப் பயன்படுத்துவதை விட, திரள் பகுப்பாய்வு போன்ற எண் வழிமுறைகளைப் பயன்படுத்தி உயிரியல் வகைப்பாட்டியலை உருவாக்குவதை இதன் நோக்கமாகக் கொண்டுள்ளது. 1963ல் இராபர்ட் ஆர். சோகல் மற்றும் பீட்டர் எச். ஏ சினீத் ஆகியோரால் முதன்முதலில் இந்த கருத்து உருவாக்கப்பட்டது. பின்னர் இது இவர்களால் விரிவுபடுத்தப்பட்டது. இவர்கள் இப்புலத்தை *பீனெடிக்ஸ்* என ஒட்டுமொத்த ஒற்றுமைகள் அடிப்படையிலும் கிளைப்பாட்டியல் என வடிவங்களின் அடிப்படையில் இரண்டாகப் பிரித்தனர். இதில் வகைப்பாடுகள் உயிரலகு மதிப்பிடப்பட்ட பரிணாம வரலாற்றின் கிளை வடிவங்களின் அடிப்படையில் அமைந்தன. சமீபத்திய ஆண்டுகளில், பல ஆய்வாளர்கள் எண் வகைபிரித்தல் மற்றும் *பீனெடிக்ஸ்* ஆகியவற்றை வேறுபடுத்தப்படித்திருந்தாலும் ஒத்த சொற்களாகக் கருதுகின்றனர்.

இது புறநிலை முறையாக இருந்தாலும், நடைமுறையில் குணாதிசயங்களின் தேர்வு மற்றும் மறைமுகமான அல்லது வெளிப்படையான மதிப்பிடல் முறையில் புலனாய்வாளருக்கு கிடைக்கக்கூடிய தரவு மற்றும் ஆராய்ச்சி ஆர்வங்களால் பாதிக்கப்படுகிறது. வகைப்பாட்டு வரைபடம் மற்றும் கிளைவரைபடம் உருவாக்குவதற்கு, தரவுகளின் அகநிலை தொகுப்புக்குப் பதிலாக எண்ணியல் முறைகளைப் பயன்படுத்தி வெளிப்படையான வழிமுறைகளை அறிமுகப்படுத்துவதே இதன் குறிக்கோளாக இருந்தது.

மேலும் பார்க்கவும்
------------------

* உயிரியல் வகைப்பாடு

மேற்கோள்கள்
-----------

1. ↑  "Numerical Taxonomy (biology)". *www.accessscience.com*. McGraw Hill Ltd. 13 April 2010 அன்று பார்க்கப்பட்டது.
2. ↑  Sokal & Sneath: *Principles of Numerical Taxonomy*, San Francisco: W.H. Freeman, 1963
3. ↑  Sneath and Sokal: *Numerical Taxonomy*, San Francisco: W.H. Freeman, 1974 by Tejanshu Ravesh
எத்திடியம் புரோமைடு உள்வாங்கு ஒளியலைகள்
**எத்திடியம் புரோமைடு** (Ethidium bromide, சில இடங்களில் **"EtBr"** என சுருக்கெழுத்துகளில் குறிக்கப்பெறும், இச்சுருக்கெழுத்து *புரோமோமெத்தேன்* என்னும் பொருளுக்கும் பயன்படுகின்றது), என்னும் வேதிப்பொருள் 21 கரிம அணுக்கள் கொண்ட 4 அறுகோண வளையம் கொண்ட, புரோமின் அணு உள்ள, அரோமாட்டிக் வகையைச் சேர்ந்த, C21H20BrN3 என்னும் வேதி வாய்பாடு கொண்ட ஒரு பொருள். நான்கு அறுகோண வளையங்களில் ஒன்று (பீனைல் குழு உடையது) ஏறத்தாழ மற்ற வளையங்களுக்கு செங்குத்தான தளத்தில் அமைந்துள்ள அமைப்பு கொண்டது. எத்திடியம் புரோமைடு இடைப்பிணைவுறும் (intercalating) வினைகளில் பயன்படும் ஒரு பொருள். இது கருக்காடி (நியூக்கிளிக் காடி) போன்ற குறிப்பிட்ட பொருள்களுடன் பிணைப்புற்று நின்று ஒளிரக்கூடிய தன்மை உடைய பொருள் (இவற்றை ஒளிரி அல்லது தூண்டொளிரி என்று இங்கு அழைக்கின்றோம்). ஒளிரியாகிய எத்திடியம் புரோமைடை மின்புல தூள்நகர்ச்சி (electrophoresis) முதலிய செய்முறை நுட்பங்களில் பயன்படுத்துகின்றனர். புற ஊதாக்கதிர்களை வீசினால் எத்திடியம் புரோமைடு செம்மஞ்சள் (ஆரஞ்சு) நிறத்தில் ஒளிர்வது மட்டுமல்லாமல், டி.என்.ஏவுடன் பிணைவுற்றபின் இவ்வொளியின் அடர்த்தி (intensity) 20 மடங்காக உயரும். எத்திடியம் புரோமைடு முன்னர் ஓமிடியம் (அல்லது உஃகோமிடியம், **homidium**) என்னும் பெயரில் 1950களில் இப்பொருள் விலங்குமருத்துவ இயலில் மாடுகளுக்கு ஏற்படும் *டிரிப்பனோசொமோசிசு* (Trypanosomosis) என்னும் நோய்க்கு மருந்தாகப் பயன்படுத்தினர். எத்திடியம் புரோமைடு வலுவான மரபணு புரட்டி அல்லது மரபணு பிறழ்ச்சியூட்டி (mutagen) ஆகும். மேலும் எத்திடியம் புரோமைடு புற்றுநோயூட்டி (carcinogen) என்றும், சூழலிடப் புற்றுநோயூட்டி (டெராட்டோச்சென், teratogen) என்றும் கருதப்படுகின்றது. ஆனால் இப்பண்புகள் துல்லியமாக நிறுவப்படவில்லை.
**எத்தனோல் நொதித்தல்** (*Ethanol fermentation*) என்பது சுக்ரோசு, குளுக்கோசு, பிரக்டோசு போன்ற எளிய வெல்லங்களில் உள்ள சக்தியைக் கொண்டு ATP வடிவில் அனுசேப சக்தியை உருவாக்கி எத்தனால், காபனீரொக்சைட்டு ஆகியவற்றைக் கழிவுகளாக உருவாக்கும் ஆக்சிசன் தேவைப்படாத அவசேபச் செயன்முறையாகும் (Catabolic process). இவ்வகை நொதித்தல் பொதுவாக மதுவக் கலங்களில் நடைபெறுகின்றது. இவ் உயிரிரசாயண செயன்முறைக்கு ஆக்சிசன் தேவைப்படாததால் இது ஒரு காற்றின்றிய செயன்முறையாகும். பல முக்கிய கைத்தொழில்ப் பயன்பாடுகளைக் கொண்டது. அற்கஹோல் குடிபான உற்பத்தி, பாண் உற்பத்தி, எரிபொருள் தர எத்தனோல் உற்பத்தி என்பன மதுவக் கலங்களில் நடைபெறும் எத்தனோல் நொதித்தலைக் கொண்டு மேற்கொள்ளப்படுகின்றன. 

வைன் குடிபானத் தயாரிப்புக்காக நொதித்தலுக்கு உட்படுத்தப்படும் திராட்சைப் பழங்கள்.

உயிரிரசாயனப் படிமுறைகள்
-----------------------

எத்தனோல் நொதித்தல் குழியவுருவில் உள்ள ஸைமேல் (Zymase) பல்நொதியச் சிக்கலால் ஊக்குவிக்கப்பட்டுப் பிரதானமாக மூன்று படிமுறைகளில் நிகழ்கின்றது. இதன் போது குளுக்கோசு மூலக்கூறுக்கு இரண்டு எத்தனோல், இரண்டு காபனீரொக்சைட்டு, 2 ATP என்பன விளைவுகளாகப் பெறப்படுகின்றன.

1. **கிளைக்கோபகுப்பு**
2. **காபொக்சைலகற்றல்**
3. **கீழ்ப்படை தாழ்த்தப்படல்**

நொதித்தல் ஆரம்பிக்க முன்னர் சுக்ரோசு போன்ற இருசக்கரைட்டுக்கள் நொதிய ஊக்கலுடன் நீர்ப்பகுப்புக்கு உட்பட்டு குளுக்கோசு போன்ற எளிய வெல்லங்கள் உருவாக்கப்படுகின்றன. 

C12H22O11 + H2O + invertase → 2 C6H12O6
கிளைக்கோபகுப்பின் போது பல தொடரான நொதிய ஊக்கலுடன் கூடிய தாக்கங்களினூடாக குளுக்கோசு படிப்படியாக ஏவப்பட்டு, உடைக்கப்பட்டு, ஒக்சியேற்றப்பட்டு, கீழ்ப்படை பொசுபோரிலேற்றத்துக்கு உட்படுத்தப்படுகின்றது. இதன் போது விளைவுகளாக 2 பைருவேற் (pyruvate) (3 கார்பன் சேர்வை), 2 ATP, 2 NADH என்பன விளைவாக்கப்படுகின்றன. 

C6H12O6 + 2 ADP + 2 Pi + 2 NAD+ → 2 CH3COCOO− + 2 ATP + 2 NADH + 2 H2O + 2 H+
பின்னர் பைருவேற்று காபொக்சைலகற்றலுக்குட்பட்டு அசட்டல்டிகைட் (acetaldehyde)- 2C சேர்வை, காபனீரொக்சைட்டு (CO2) என்பன உருவாக்கப்படுகின்றன. தொடர்ந்து அடுத்த தாக்கத்துக்காக கிளைக்கோபகுப்பை முன்னெடுக்க ஐதரசன் ஏற்றுக்கொள்ளியாக NAD+ தேவைப்படுகின்றது. எனவே NAD+ ஐ மீளுருவாக்க அசெட்டல்டிகைட் கிளைக்கோபகுப்பின் போது உருவாக்கப்பட்ட NADH இனால் தாழ்த்தப்படுகின்றது. இதனால் NAD+ மீள்சுழற்சிக்கு உட்படுத்தப்படுகின்றது.

எத்தனோல் நொதித்தலுக்குரிய சிறப்பம்சங்கள்:

* இறுதி இலத்திரன், ஐதரசன் வாங்கியாக அசட்டல்டிகைட் உள்ளமை.
* இறுதி விளைவாக காபனீரொக்சைட்டு, எத்தனோல், 2 ATP சக்தி உருவாகின்றமை.
* காபொக்சைலகற்றல் தாக்கம் நிகழ்கின்றமை.
* கீழ்ப்படையாக காபோவைதரேற்றுக்கள் மாத்திரம் பயன்படுகின்றமை.

எத்தனோல் நொதித்தல் தாக்கங்கள்

மேற்கோள்கள்
-----------

1. ↑  Stryer, Lubert (1975). *Biochemistry*. W. H. Freeman and Company. பன்னாட்டுத் தரப்புத்தக எண்:0-7167-0174-X. .